สำนักสิ่งแวดล้อม โดยส่วนสวนสาธารณะ1 ขอเรียนว่ารถสามล้อเด็กที่ผู้ปกครองเข็นเข้ามาในสวนสามารถนำเข้ามาได้ แต่ผู้ปกครองต้องคอยดูแลอย่างใกล้ชิด ส่วนกรณีที่ผู้ร้องได้รับแจ้งจากเจ้าหน้าที่รักษาความปลอดภัยห้ามนำรถเข้ามาในสวนนั้น  เจ้าหน้าที่รักษาความปลอดภัยแจ้งว่ามีผู้ปกครองบางรายนำรถสามล้อเด็กเข้ามาแล้วปล่อยให้เด็กปั่นเล่นโดยมิได้ดูแล ทำให้กีดขวางทางเดิน – วิ่ง ทั้งนี้ สวนฯ ได้กำชับให้เจ้าหน้าที่รักษาความปลอดภัยให้คอยหมั่นตรวจตรา หากพบเห็นผู้ปกครองนำรถสามล้อเด็กเข้ามาให้ช่วยประชาสัมพันธ์มิให้เด็กปั่นโดยลำพัง ซึ่งอาจจะเป็นอันตรายกับตัวเด็กและผู้ใช้บริการรายอื่น พร้อมแนะนำให้ไปปั่นในบริเวณที่ไม่กระทบกับผู้ใช้บริการ
ขอความอนุเคราะห์ให้รถสามล้อเด็กดังภาพเข้าไปขี่เล่นในสวนเสรีไทยด้วยครับ เพราะได้รับแจ้งจากเจ้าหน้าที่รักษาความปลอดภัยว่ารถเข็นสามล้อของเด็กเข้าไปขี่เล่นไม่ได้
การทำงานแบบราชการ ไม่ค่อยสนใจประชาชน สวนสาธารณะมีไว้สำหรับทุกคนมิใช่กลุ่มวิ่งหรือเดินเป็นที่พักผ่อน ทุกคนมีสิทธิเข้ามาใช้บริการได้ถ้าไม่ได้ละเมิดสิทธิคนอื่นๆที่มาใช้บริการ เจ้าหน้าที่มีหน้าที่อำนวยความสะดวกและให้บริการอย่างดีเพื่อให้ประชาชนได้รับความพึงพอใจในการใช้สถานที่สาธารณะ มิใช่กำหนดกฎเกณฑ์ตามความสะดวกของเจ้าหน้าที่ การกำหนดกฎเกณฑ์ควรสอบถามประชาชนก่อน